CELEX: 62011FN0023
Language: fi
Date: 2011-05-03 00:00:00
Title: Asia F-23/11: Kanne 3.3.2011 — ZZ v. Euroopan unionin neuvosto

30.7.2011   
            
            
               FI
            
            
               Euroopan unionin virallinen lehti
            
            
               C 226/31
            
         Kanne 3.3.2011 — ZZ v. Euroopan unionin neuvosto
   (Asia F-23/11)
   2011/C 226/61
   Oikeudenkäyntikieli: ranska
   
      Asianosaiset
   
   
      Kantaja: ZZ (edustajat: asianajajat E. Boigelot ja S. Woog)
   
      Vastaaja: Euroopan unionin neuvosto
   
      Oikeusriidan kohde ja kuvaus
   
   Neuvoston sen päätöksen kumoaminen, jolla kantaja jätettiin merkitsemättä vuoden 2010 ylennyskierroksella palkkaluokkaan AST 9 ylennettyjen virkamiesten luetteloon, ja aiheutuneen henkisen kärsimyksen korvaaminen.
   
      Vaatimukset
   
   
               —
            
            
               Neuvoston päätös, joka julkaistiin 21.5.2010 henkilöstötiedotteella nro 82/10 ja jolla kantaja jätettiin merkitsemättä vuoden 2010 ylennyskierroksella palkkaluokasta AST 8 palkkaluokkaan AST 9 ylennettyjen virkamiesten luetteloon, on kumottava
            
         
               —
            
            
               tämän kumoamisen seurauksena on suoritettava uudelleen kantajan ja muiden ehdokkaiden ansioiden vertailu vuoden 2010 ylennyskierroksella, ja muiden ylennettyjen lisäksi kantaja on ylennettävä palkkaluokkaan AST 9 taannehtivasti 1.1.2010 alkaen ja hänelle on maksettava korkoa saamatta jääneistä palkoista Euroopan keskuspankin perusrahoitusoperaatioita varten vahvistaman korkokannan mukaisesti 1.1.2010 alkaen lisättynä kahdella prosenttiyksiköllä, asettamatta kuitenkaan kyseenalaiseksi muiden ylennettyjen virkamiesten ylennyksiä
            
         
               —
            
            
               toissijaisesti, jos virkamiestuomioistuin katsoo, että muiden ylennettyjen lisäksi kantajaa ei voida ylentää palkkaluokkaan AST 9 taannehtivasti, on sen päätöksen lisäksi, jolla kantaja jätettiin merkitsemättä vuoden 2010 ylennyskierroksella palkkaluokasta AST 8 palkkaluokkaan AST 9 ylennettyjen virkamiesten luetteloon, kumottava myös ylentämispäätökset, joiden perusteella 21.5.2010 laadittiin luettelo palkkaluokkaan AST 9 ylennetyistä virkamiehistä
            
         
               —
            
            
               vaihtoehtoisesti, jos virkamiestuomioistuin katsoo, että toissijaisesti vaadittu ylentämispäätösten kumoaminen muodostaisi suhteettoman seurauksen todetusta lainvastaisuudesta, neuvosto on velvoitettava maksamaan korvausta, joka kattaa ylennyksen viivästymisestä 1.1.2010 ja sen päivän, jona ylennys myönnetään, välisenä aikana urakehitykselle aiheutuneen vahingon
            
         
               —
            
            
               neuvosto on velvoitettava maksamaan kantajalle 3 500 euroa korvauksena henkisestä kärsimyksestä, joka on aiheutunut siitä, ettei häntä ylennetty 1.1.2010; tätä summaa voidaan korottaa oikeudenkäynnin kuluessa
            
         
               —
            
            
               neuvosto on velvoitettava korvaamaan oikeudenkäyntikulut.